સિરામિક સીટી તરીકે જગવિખ્યાત બનેલ મોરબી શહેર છેલ્લા મહિનાઓથી ક્રાઈમ સીટી બની ગયું હોય તેવા લુંટ, ચોરી, હત્યા, મારામારી, હુમલા સહિતના બનાવો શહેર અને જીલ્લાના જુદાજુદા વિસ્તારોમાં ચિંતાજનક રીતે વધી રહ્યા છે અને તેનાથી પણ મોટી ચિંતાની વાતે છે કે, જેટલા ગુના થાય છે તેમાંથી આંગળીના ટેરવે ગણી શકાય તેટલા જ ગુનાને પોલીસ ચોપડે ચડાવવામાં આવે છે અને તેમાંથી પણ મોટાભાગના ગુનાઓનો ભેદ ઉકેલતો નથી અહી આપને વાત કરી રહ્યા છીએ મોરબી શહેરમાં ધોળા દિવસે કરવામાં આવી રહેલી લુંટની જેમાં ગત ૨૦ તારીખના રોજ બીઓબીની મહેન્દ્રનગર ગામ પાસે આવેલ બ્રાન્ચમાં ધોળા દિવસે લુંટ કરવામાં આવી હતી અને સદભાગ્યે ગ્રામજનોની મદદથી આ ગુનાને અંજામ આપીને બેન્કમાંથી ભાગેલ પંજાબની કુખ્યાત ગેંગને પોલીસ દ્વારા પકડી લેવામાં આવી હતી જો કે ગત ૨૫ તરીકે સવારે શહેરના વાવડી રોડ ઉપર આવેલ સોમૈયા સોસાયટીમાં સિરામિક ઉદ્યોગપતિની આંખમાં મરચાની ભૂક્કી છાંટીને લુંટ કરવામાં આવી હતી તે બનાવનો આજે દસ દિવસ પછી પણ ભેદ ઉકેલાયો નથી